पाएं अपने शहर की ताज़ा ख़बरें और फ्री ई-पेपरडाउनलोड करें
जिले में कोरोना संक्रमण का फैलाव लगातार बढ़ रहा है। बुधवार को एक बार फिर जिले में 346 लोगों की कोरोना रिपोर्ट पॉजिटिव आई। बुधवार को 346 लोगों की पॉजिटिव रिपोर्ट आने के बाद चिकित्सा विभाग ने सैंपल लेने की संख्या बढ़ा दी तथा घर-घर सर्वे में भी तेजी की। एएनएम सहित चिकित्सा विभाग के कार्मिकों को सर्वे कार्य में लगाया गया है।
इसके अतिरिक्त माइक्रो क्वारेंटाइन जोन में शिक्षकों व पुलिसकर्मियों की डयूटी लगाई गई है ताकि किसी भी सूरत में क्वारेंटाइन किए लोग बाहर नहीं आ सकें और संक्रमण के फैलाव को रोका जा सके। इसके अलावा अब चिकित्साकर्मी बैंक व अन्य संस्थानों पर जाकर कार्मिकों के कोरोना सैंपल ले रहे हैं ताकि संक्रमण का फैलाव रोका जा सके। दूसरी ओर नगर परिषद कार्मिक भी सुबह से शाम तक शहर के विभिन्न वार्डों में सेनिटाइजर का छिड़काव कर रहे हैं।
चिकित्सा विभाग के अनुसार बुधवार काे कुल 936 सैंपल लिए गए। इनमें से 658 सैंपलों की जांच की गई। जांच किए गए सैंपलों में से 346 पॉजिटिव तथा 278 की रिपोर्ट निगेटिव आई। इसके अलावा 233 लोग रिकवर और डिस्चार्ज किए गए। यदि एक्टिव केस की बात की जाए तो वर्तमान में जिलेभर में 3450 एक्टिव केस हैं। इनमें से करीब 90 लोगों का उपचार उदयपुर और प्रतापगढ़ में चल रहा है।
अन्य लोगों को होम क्वारेंटाइन किया गया है। बुधवार को जो लोग पॉजिटिव आए हैं उनमें प्रतापगढ़ शहरी क्षेत्र में 122, प्रतापगढ़ ब्लॉक में 48, धरियावद ब्लॉक में 17, छोटीसादड़ी ब्लॉक में 80, अरनोद में 78 तथा एक पॉजिटिव केस पीपलखूंट में है। अब तक कोरोना से जिले में 28 लोगों की मृत्यु हो चुकी है।
अवलेश्वर, ग्राम पंचायत अमलावद में बुधवार को सरपंच और ग्राम विकास अधिकारी ने सभी वार्डों में सेनिटाइजर का छिड़काव कराया। साथ ही कोरोना से बचाव और उपचार के बारे में जानकारी दी।
शपथ पत्र देना होगा, केस दर्ज होगा
पुलिस के मुताबिक रिपोर्ट आने पर निगेटिव लोगों को घर जाने दिया जाएगा, लेकिन उनको एक शपथ पत्र देना होगा, जिसमें लिखा होगा कि अब वो बेवजह घूमता पाया गया तो उस पर महामारी अधिनियम के तहत केस दर्ज करके जेल भेज दिया जाएगा।
बेवजह घर से बाहर निकलने से पहले सोच लें, शहर में सख्त पहरा
महामारी रेड अलर्ट-जन अनुशासन पखवाड़े के तीसरे दिन बुधवार को भी लोगों ने बिना वजह घूमना कम नहीं किया। पुलिस ने गाइड लाइन के मुताबिक विभिन्न थाना क्षेत्रों में कई इलाकों से बेवजह बाहर घूमने वालों पर कार्रवाई की और उन्हें संस्थागत क्वारेंटाइन किया। पुलिस उपाधीक्षक ऋषिकेश मीना ने बताया कि क्वारेंटाइन किए गए व्यक्ति काे किसी से मिलने नहीं दिया जाएगा। न ही किसी को मोबाइल का इस्तेमाल करने की परमिशन होगी। उनके मोबाइल जब्त कर लिए जाएंगे, जो उन्हें बाद में दिए जाएंगे।
किराना, सब्जी, फल, दूध, पहले से लिखी दवा लाने के लिए छूट है, लेकिन रोजाना घर से निकलने की जरुरत नहीं है। आवश्यकता पर सिर्फ सुबह 11 बजे तक की छूट है। ऐसा देखने को मिल रहा है कि लोग इस बहाने रोज घूम रहे हैं। दोपहर 12 बजे के बाद अगर कोई बिना वजह घूमता पाया गया तो पुलिस पहले से ज्यादा सख्ती से पेश आएगी। क्योंकि ऐसा माना जाएगा कि वो ही कोरोना फैला रहा है। उसे क्वारेंटाइन सेंटर भेजेंगे। जरुरत पड़ी तो मुकदमा दर्ज करके गिरफ्तार करेंगे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn